 Jeremaya 44  Nke a bụ okwu ruru Jeremaya ntị maka ndị Juu niile bi nala Ijipt, bụ ndị bi na Migdọl na Tapanhis na Nọf nakwa nala Patrọs, sị:Nke a bụ ihe Jehova nke ụsụụ ndị agha, bụ Chineke Izrel, kwuru, Unu onwe unu hụrụ ọdachi dum m mere ka ọ dakwasị Jeruselem na obodo niile dị na Juda, lee, taa, ha bụ ebe a lara niyi, ọ dịghịkwa onye bi nime ha.Ọ bụ nihi ihe ọjọọ ha mere iji kpasuo m iwe site nịga na-esurere chi ọzọ dị iche iche ihe nsure ọkụ ma na-efe ha ofufe, bụ chi dị iche iche ha onwe ha na unu onwe unu na nna nna unu hà na-amaghị.M wee na-ezitere unu ndị ohu m niile bụ ndị amụma, na-ebili nisi ụtụtụ na-ezite ha, na-asị: Biko, unu emela ụdị ihe arụ a m kpọrọ asị.Ma ha egeghị ntị, ha atọghịkwa ntị nala ka ha wee hapụ ihe ọjọọ ha na-eme, site nịhapụ isurere chi ọzọ dị iche iche ihe nsure ọkụ.M wee wụpụ ọnụma m na iwe m, o wee na-ere ka ọkụ nobodo ndị dị na Juda nakwa nokporo ámá ndị dị na Jeruselem; ha wee ghọọ ebe a lara niyi, ebe tọgbọrọ nefu, dị ka ọ dị taa.Ugbu a, nke a bụ ihe Jehova, Chineke nke ụsụụ ndị agha, bụ Chineke Izrel, kwuru, Gịnị mere unu ji na-akpatara mkpụrụ obi unu oké ọdachi, ka e wee bipụ netiti unu nwoke na nwaanyị, nwatakịrị na nwa na-aṅụ ara, netiti Juda, ka unu ghara inwe ndị ga-afọdụrụ unu?Nihi na unu ji ọrụ aka unu na-akpasu m iwe site nisurere chi ọzọ dị iche iche ihe nsure ọkụ nala Ijipt, bụ ebe unu na-abanye ka unu biri dị ka ndị ọbịa; ka unu wee mee ka e bipụ unu, ka unu wee ghọọkwa ihe ịbụ ọnụ na ihe nkọcha netiti mba niile nke ụwa.Ùnu echefuola omume ọjọọ nke nna nna unu hà na omume ọjọọ nke ndị eze Juda na omume ọjọọ nke ndị nwunye ha na omume ọjọọ nke unu onwe unu na omume ọjọọ nke ndị nwunye unu, bụ nke ha mere nala Juda nakwa nokporo ámá ndị dị na Jeruselem?O wuteghị ha ruo taa, ha atụghịkwa egwu, ha ejeghịkwa ije niwu m nakwa nụkpụrụ m ndị m nyere unu na nna nna unu hà.Ya mere, nke a bụ ihe Jehova nke ụsụụ ndị agha, bụ Chineke Izrel, kwuru, Lee, m ga-eche ihu nebe unu nọ iwetara unu ọdachi na ibipụ Juda dum.M ga-ejide ndị Juda fọdụrụ bụ ndị chere ihu ka ha banye nala Ijipt gaa biri nime ya dị ka ndị ọbịa, ha niile ga-anwụ nala Ijipt. Mma agha ga-egbu ha; ụnwụ ga-egbu ha, malite nonye kasị nta ruo ọbụna nonye kasị ukwuu; mma agha na ụnwụ ga-egbu ha. Ha ga-aghọ ihe a bụrụ ọnụ, ihe ijuanya na ihe nkọcha na ihe ịkwa emo.M ga-eji mma agha na ụnwụ na ọrịa na-efe efe mee ka ndị bi nala Ijipt zaa ajụjụ, dị nnọọ ka m mere ka Jeruselem zaa ajụjụ.A gaghị enwe onye ga-agbapụ ma ọ bụ onye ga-alanahụ nime ndị Juda fọdụrụ, bụ ndị na-abanye nala Ijipt ka ha biri nime ya dị ka ndị ọbịa. Nezie, ha agaghị alọta nala Juda bụ ebe na-agụsi mkpụrụ obi ha agụụ ike ka ha laghachi gaa biri; nihi na ha agaghị alaghachi, ma e wezụga mmadụ ole na ole ndị ga-agbapụ.Ndị ikom niile bụ ndị maara na ndị nwunye ha na-esurere chi ọzọ dị iche iche ihe nsure ọkụ nakwa ndị nwunye ha niile, bụ ọgbakọ dị ukwuu, tinyere ndị niile bi nala Ijipt, nime Patrọs, wee zaa Jeremaya, sị:Anyị agaghị ege ntị nokwu ị gwara anyị naha Jehova;kama anyị ga-eme ihe niile anyị ji ọnụ anyị kwuo, ya bụ, isurere eze nwaanyị nke eluigwe ihe nsure ọkụ na ịwụsara ya àjà ihe ọṅụṅụ dị nnọọ ka anyị onwe anyị na nna nna anyị hà na ndị eze anyị na ndị isi anyị mere nobodo ndị dị na Juda nakwa nokporo ámá ndị dị na Jeruselem, mgbe anyị na-eriju afọ, mgbe ihe dịkwaara anyị mma, anyị ahụghịkwa ọdachi ọ bụla ma ọlị.Ma kemgbe anyị kwụsịrị isurere eze nwaanyị nke eluigwe ihe nsure ọkụ na ịwụsara ya àjà ihe ọṅụṅụ, ihe niile akọọla anyị, mma agha na ụnwụ egbuchawo anyị.Mgbe anyị na-esurere eze nwaanyị nke eluigwe ihe nsure ọkụ ma na-awụsara ya àjà ihe ọṅụṅụ, ọ bụ na anyị adịghị agwa ndị di anyị mgbe anyị na-eme achịcha e ji achụrụ ya àjà, bụ ndị anyị na-akpụ noyiyi ya, nakwa mgbe anyị na-awụsara ya àjà ihe ọṅụṅụ?Ma mmadụ niile ahụ, bụ ndị dimkpa na ndị nwunye ha, ya bụ, mmadụ niile ahụ bụ ndị sara Jeremaya okwu, ọ gwara ha, sị:Ọ bụghị ihe nsure ọkụ ahụ unu surere nobodo ndị dị na Juda nakwa nokporo ámá ndị dị na Jeruselem, unu onwe unu na nna nna unu hà, ndị eze unu na ndị isi unu na ndị ala unu, ka Jehova chetara, ọ bụghịkwa ya batara ya nobi?Nikpeazụ, Jehova enwekwaghị ike idi ya nihi omume ọjọọ unu, nihi ihe arụ unu mere, ala unu wee bụrụ ebe a lara niyi na ihe ijuanya na ihe a bụrụ ọnụ, nenweghị onye bi ya, dị ka ọ dị taa.Nihi na unu surere ihe nsure ọkụ, mehiekwa Jehova wee ghara irube isi nihe Jehova kwuru, unu ejeghịkwa ije niwu ya nakwa nụkpụrụ ya nakwa nihe ncheta ya, ọ bụ ya mere ọdachi a ji dakwasị unu taa.Jeremaya wee gaa nihu ịgwa mmadụ niile, tinyere ndị inyom niile, sị: Ndị Juda niile, bụ ndị nọ nala Ijipt, nụrụnụ ihe Jehova kwuru.Nke a bụ ihe Jehova nke ụsụụ ndị agha, bụ Chineke Izrel, kwuru, Unu onwe unu na ndị nwunye unu, unu ndị inyom jikwa ọnụ unu na-ekwu, unu ejiriwokwa aka unu mezuo ya, sị: Anyị aghaghị imezu nkwa anyị kwere isurere eze nwaanyị nke eluigwe ihe nsure ọkụ na ịwụsara ya àjà ihe ọṅụṅụ. Unu ndị inyom ga-emezurịrị nkwa unu, unu aghaghị imezu nkwa unu kwere.Ya mere, ndị Juda niile bi nala Ijipt, nụrụnụ okwu Jehova, Lee, mụ onwe m ejiriwo aha ukwu m ṅụọ iyi, ka Jehova kwuru, na ọ dịghị onye Juda ọ bụla ga-eji ọnụ ya kpọọ aha m nala Ijipt dum ọzọ, sị, Dị nnọọ ka Ọkaakaa Onyenwe anyị bụ Jehova dị ndụ!Lee, m mụ anya nebe ha nọ iji kpatara ha ọdachi, ọ bụghị imere ha ihe ọma; mma agha na ụnwụ ga-egbu ndị Juda niile fọdụrụnụ, ndị nọ nala Ijipt, ruo mgbe ha ga-agwụcha.Ndị gbanahụrụ mma agha ga-esi nala Ijipt laghachi nala Juda, ha ga-adị ole na ole; ndị Juda niile fọdụrụ, bụ ndị na-abata nala Ijipt ka ha biri nime ya dị ka ndị ọbịa, ga-amata onye okwu ya ga-emezu, ihe m kwuru ka ọ bụ ihe ha kwuru.Nke a ga-abụrụ unu ihe ịrịba ama, ka Jehova kwuru, na m ga-elebara unu anya nebe a, ka unu wee mara na okwu m kwuru aghaghị imezu, ya bụ, na ọdachi ga-adakwasị unu:Nke a bụ ihe Jehova kwuru: Lee, m ga-enyefe Fero Họfra, bụ eze Ijipt, naka ndị iro ya nakwa naka ndị na-achọ mkpụrụ obi ya, dị nnọọ ka m nyefere Zedekaya eze Juda naka Nebukadreza eze Babịlọn, bụ onye iro ya na onye na-achọ mkpụrụ obi ya. 